CELEX: 62020CN0181
Language: hu
Date: 2020-04-24 00:00:00
Title: C-181/20. sz. ügy: A Nejvyšší soud České republiky (Cseh Köztársaság) által 2020. április 24-én benyújtott előzetes döntéshozatal iránti kérelem – VYSOČINA WIND a.s. kontra Česká republika – Ministerstvo životního prostředí

6.7.2020   
            
            
               HU
            
            
               Az Európai Unió Hivatalos Lapja
            
            
               C 222/20
            
         
      A Nejvyšší soud České republiky (Cseh Köztársaság) által 2020. április 24-én benyújtott előzetes döntéshozatal iránti kérelem – VYSOČINA WIND a.s. kontra Česká republika – Ministerstvo životního prostředí
      (C-181/20. sz. ügy)
      (2020/C 222/22)
      Az eljárás nyelve: cseh
      
         A kérdést előterjesztő bíróság
      
      Nejvyšší soud České republiky
      
         Az alapeljárás felei
      
      
         Felperes: VYSOČINA WIND a.s.
      
         Alperes: Česká republika – Ministerstvo životního prostředí
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a használt elektromos és elektronikus berendezésekről szóló, 2012. július 4-i 2012/19/EU európai parlamenti és tanácsi irányelv (1) 13. cikkét, hogy azzal ellentétes, ha valamely tagállam az elektromos és elektronikus berendezések 2013. január 1-jét megelőzően forgalomba hozott fotovoltaikus panelekből keletkezett hulladékai gyűjtése, kezelése, hasznosítása és környezetvédelmi szempontból megfelelő ártalmatlanítása költségeinek finanszírozására a felhasználókat, nem pedig a gyártókat kötelezi?
               
            
                  2)
               
               
                  Az első kérdésre adott igenlő válasz esetén: az uniós jog megsértésével magánszemélynek okozott kárért való tagállami felelősséget megalapozó feltételek megítélése szempontjából van-e jelentősége annak az alapügyben szóban forgóhoz hasonló körülménynek, hogy e tagállam a fotovoltaikus panelekből származó hulladékok finanszírozásának módját saját maga határozta meg még azon irányelv elfogadását megelőzően, amely alapján a fotovoltaikus panelek az uniós jog hatálya alá kerültek, és amely a gyártókat kötelezte a vonatkozó költségek viselésére azon panelek tekintetében is, amelyeket az irányelv átültetési határidejét (és az uniós jog szintű szabályozás elfogadását) megelőzően hoztak forgalomba?
               
            
         (1)  HL 2012. L 197., 38. o.